NARIADENIE KOMISIE (ES) č. 940/2007

zo 7. augusta 2007,

ktorým sa schvaľujú menšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Noix du Périgord (CHOP)]

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2,

keďže:

PRIJALA TOTO NARIADENIE:

Článok 1

Špecifikácia označenia pôvodu Noix de Périgord sa mení a dopĺňa v súlade s prílohou I k tomuto nariadeniu.

Článok 2

Konsolidovaný zoznam hlavných prvkov špecifikácie je uvedený v prílohe II k tomuto nariadeniu.

Článok 3

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

(1) Ú. v. EÚ L 93, 31.3.2006, s. 12. Nariadenie zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).

(2) Ú. v. EÚ L 273, 21.8.2004, s. 9.

„Čerstvé alebo skoré orechy sa balia do obalov s kapacitou najviac 10 kg.“

V predposlednom odseku článku 4.5 (Spôsob výroby) sa prvá veta: „Čerstvé alebo skoré orechy sa balia do obalov s kapacitou najviac 5 kg.“ nahrádza touto vetou:

PRÍLOHA II

ZHRNUTIE

Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

NOIX DU PÉRIGORD

ES č.: FR/PDO/105/0248/29.03.2006

CHOP (X) CHZO ( )

Tento prehľad obsahuje hlavné body špecifikácie výrobku na informačné účely.

1.

Príslušný orgán v členskom štáte

Názov : Institut national des appellations d'origine Adresa : 51 rue d'Anjou, F-75008 Paris Telefón : (33) 153 89 80 00 Fax : (33) 142 25 57 97 E-mail : info@inao.gouv.fr

2.

Skupina

Názov : Syndicat de défense de la noix et du cerneau de noix du Périgord Adresa : Station de Creysse, BP 18, F-46600 Martel Telefón : (33) 565 32 22 22 Fax : (33) 565 37 07 42 E-mail : contact@noixduperigord.com Zloženie : Výrobcovia/spracovatelia (X) Ostatní ( )

3.

Druh výrobku

Trieda 1.6 – Ovocie, zelenina a obilniny v pôvodnom stave alebo spracované.

4.

Špecifikácia

[Zhrnutie požiadaviek podľa článku 4 ods. 2 nariadenia (ES) č. 510/2006]

4.1. Meno „Noix du Périgord“

4.2. Opis Označenie pôvodu Noix du Périgord sa smie používať na tieto produkty: čerstvé alebo skoré vlašské orechy, suché vlašské orechy, jadrá vlašských orechov.

Veľkosť čerstvých alebo skorých vlašských orechov a suchých vlašských orechov je najmenej 28 mm.

Čerstvé alebo skoré vlašské orechy sú čerstvý produkt, ktorý sa predáva nelúpaný a musí sa spotrebovať krátko po zbere. Tento plod sa musí vylúskať a zbaviť šupky, aby sa mohol jesť. Zber týchto vlašských orechov v určitej fáze umožňuje získať pevné jadro, ktoré sa dá ľahko ošúpať. Pri balení musí byť minimálna vlhkosť orechov 30 %. Takáto produkcia sa dá získať z dvoch odrôd: Marbot a Franquette.

Suché vlašské orechy, ktoré sa po zbere pomaly sušili, musia mať v čase balenia obsah vlhkosti nižší ako 12 %. Keďže ich horkastá chuť je menej výrazná, stačí tieto plody, aby sa mohli jesť, iba vylúskať. Takáto produkcia sa získava z odrôd Franquette a Corne.

Priemer jadier vlašských orechov musí byť väčší ako 8 mm. Žiadané sú malé jadrá so svetlým sfarbením. V prípade jadier s prevládajúcim svetlým sfarbením sa povoľuje rôzny tvar (celé jadrá alebo ich časti). V prípade trocha tmavších jadier, svetlohnedých a/alebo citrónovožltých sú prijateľné najmenej polovičky jadier. Prípustné množstvo jadier, ktorých farebný odtieň je tmavší ako uvedené farebné odtiene, je najviac 5 %. Vlhkosť jadier v čase balenia nepresahuje 5 %. Produkcia týchto orechov sa získava z odrôd Corne, Franquette a Grandjean.

4.3. Zemepisná oblasť Zemepisná oblasť Noix du Périgord pozostáva zo 612 obcí departementov Aveyron, Charente, Corrèze, Dordogne, Lot a Lot-et-Garonne.

Produkcia, lúpanie a balenie vlašských orechov sa musia uskutočňovať v tejto zemepisnej oblasti.

Táto oblasť sa vymedzila na základe dvoch hlavných kritérií:

zvyklosti týkajúce sa produkcie a spracovania orechov: boli schválené obce, na ktorých území sa nachádzajú orechové háje a/alebo jednotlivo rastúce stromy – orechy, ako aj obce, v ktorých sa lúskajú orechy,

geologické, pedologické a poveternostné kritériá majú za cieľ zachovať priaznivé prostredie na pestovanie orechov vysokej kvality. V súlade s týmto kritériom bola schválená oblasť výsadby stromov – orechov, za hranicami ktorej sa stromy – orechy určené na produkciu orechov s označením pôvodu nemôžu vysádzať.

4.4. Dôkaz o pôvode

Historický prierez

Výskyt stromov – orechov v Dordogne už 8 000 rokov pred naším letopočtom potvrdila prítomnosť fosílií dreva a škrupín. Prvá písomná zmienka o výskyte stromov – orechov v Périgorde pochádza z 13. storočia a je ňou nájomné, ktoré platili usadlosti cisterciánskemu opátstvu Dalon. V 18. storočí vojny a tuhé zimy zničili orechové háje a výrobe oleja z vlašských orechov začala konkurovať výroba iných olejov (repkový, arašidový, makový). Pestovanie vlašských orechov však pretrvalo a vyústilo do produkcie nelúpaných vlašských orechov, a najmä do produkcie orechových jadier. V roku 1924 sa v Périgueux konal prvý národný kongres týkajúci sa orechov a orechových jadier a začali sa komplexnejšie riešiť technické otázky. V tom čase sa tešil dobrej povesti Sarlat, ktorý pri ručnom lúskaní vlašských orechov zaisťoval prácu veľkému počtu žien. Tuhý mráz v roku 1956 poškodil mnohé orechové stromy a produkcia klesla z 10 000 ton na 6 500 ton. Tento pokles pokračoval do 80-tych rokov. V posledných rokoch sa v Dordogne orechmi osadilo 25 000 ha pôdy, čím sa udržala výmera pôvodných orechových hájov a prišlo k nárastu produkcie.

Vysledovateľnosť

Suché vlašské orechy, čerstvé vlašské orechy a jadrá vlašských orechov s názvom Noix du Périgord sa priebežne sledujú a kontrolujú od fázy prípravy po konečný produkt.

Orechy sa zberajú výlučne v orechových hájoch a zo samostatne rastúcich stromov označených ako patriacich do danej pestovateľskej oblasti stromov – orechov útvarmi INAO a nezávislými odborníkmi. Tieto háje musia spĺňať kritériá týkajúce sa umiestnenia parciel a výrobných podmienok. Všetky háje, ktoré zodpovedajú daným kritériám, sú zaregistrované útvarmi INAO.

Okrem toho všetky hospodárske subjekty podieľajúce sa na produkcii, vylúskavaní, skladovaní alebo balení orechov Noix du Périgord vypĺňajú vyhlásenie o spôsobilosti zaregistrované útvarmi INAO a musia viesť záznamy, prostredníctvom ktorým možno sledovať nákup a predaj produktov Noix du Périgord. Títo prevádzkovatelia musia takisto každoročne vystaviť vyhlásenie o skladových zásobách. Na produkciu sa dozerá aj prostredníctvom vyhlásení týkajúcich sa zberu, vyhlásení o produkcii jadier a vyhlásení o uvádzaní produkcie na trh, ktoré sa predkladajú útvarom INAO. Okrem toho musí každú zásielku vlašských orechov, pre ktoré sa môže požadovať označenie pôvodu, sprevádzať pri preprave odberný list.

Na vybraných vzorkách odobratých zo zabalených dávok sa uskutočňujú analytické a organoleptické testy produktu. Všetky balenia orechov Noix du Périgord, ktoré sa uvedú na trh, sú identifikovateľné vďaka osobitnému systému označovania, schváleného útvarmi INAO.

Distribúcia nebalených vlašských orechov v škrupine alebo ich jadier mimo vymedzenej zemepisnej oblasti je zakázaná. Keďže orechy sú podobne ako víno zameniteľným produktom, mohlo by sa stať, že sa v tom istom balení bude nachádzať zmes orechov rôzneho pôvodu a rôznych odrôd. Na rozdiel od iných regiónov Francúzska, kde sa predáva zmes nelúpaných vlašských orechov, tradícia v Périgorde bola vždy založená na predaji orechov podľa jednotlivých odrôd, aby sa pri kvalitnejších odrodách dosiahlo lepšie zhodnotenie. Jedinou výnimkou z tohto pravidla je tradičná zmes odrôd Corne a Marbot napomáhajúca ľahšiemu odbytu odrody Corne, ktorej chuťové kvality sú zjavné, ale náročnosť lúskania jej škrupiny môže spotrebiteľa odrádzať. Práve táto tradícia predaja orechov podľa odrôd bola teda dôvodom žiadosti o balenie orechov v ich produkčnej oblasti, čo je v Périgorde obvyklý postup. Odrodová čistota vzoriek je preto pri organoleptických skúškach na vzorkách čerstvých orechov a suchých orechov jedným z kritérií posudzovania v rámci vizuálnej prehliadky škrupín. Dávky, ktoré obsahujú príliš veľké percento iných odrôd, nemôžu používať označenie pôvodu. V prípade jadier je rozlíšenie odrôd na pohľad náročné, no rozlíšenie podľa chuti je presvedčivejšie.

Balenie produktov vo vymedzenej oblasti navyše prispieva k udržaniu ich kvality:

Čerstvé vlašské orechy, ktoré obsahujú najmenej 30 % vody, sa podrobia procesu sušenia. Aby sa zachovala kvalita plodov, musia sa skladovať v chladnej miestnosti pri teplote 1 °C až 5 °C a pri relatívnej vlhkosti vzduchu 80 % až 95 %. Práve preto sa balenie do nepriepustného obalu musí uskutočniť čo možno najkratšiu dobu pred uvedením produktu na trh, teda v baliarenskej oblasti, aby sa zaručila kvalita vlašských orechov v osobitných podmienkach skladovania stabilne udržiavaných od okamihu zberu. Tento produkt má navyše obmedzenú trvanlivosť (po 15. októbri v roku zberu podlieha zákazu distribúcie), a v žiadnom prípade sa nemôže použiť na produkciu suchých orechov. Na obale sa preto upresňuje, že čerstvé orechy sa musia uchovávať v chladničke na rovnakom mieste ako zelenina.

Uvedené technické požiadavky musia byť takisto dodržané v prípade suchých vlašských orechov. Nutnosť baliť tento produkt vo vymedzenej pestovateľskej oblasti tentokrát nesúvisí s prítomnosťou vody v orechoch, ale s prítomnosťou lipidov (mastných kyselín), pri ktorých môže mať nesprávne skladovanie za následok zhoršenie kvality (zhorknutie, zožltnutie a zatuchnutie). Pre skladovanie suchých vlašských orechov sú rovnako ako v prípade čerstvých orechov stanovené normy týkajúce sa teploty (2 °C až 8 °C) a vlhkosti (60 % až 75 %), uplatňujú sa však až po 1. marci. Aj tento produkt má obmedzenú trvanlivosť, a to do 31. decembra roka nasledujúceho po zbere.

4.5. Spôsob výroby Na produkciu vlašských orechov Noix du Périgord sú povolené len štyri odrody. Orechy určené na produkciu čerstvých vlašských orechov musia pochádzať z odrôd Marbot a Franquette. Orechy určené na produkciu suchých vlašských orechov pochádzajú z odrôd Marbot, Franquette a Corne. Orechy určené na produkciu jadier vlašských orechov pochádzajú z odrôd Franquette, Corne a Grandjean. V každom orechovom háji je povolené vysadiť najviac 8 stromov patriacich k opeľujúcim odrodám.

Orechy musia pochádzať z označených orechových hájov.

Pre každý strom musí byť od 15. roku (vrátane) od roku výsadby vyhradených aspoň 80 m2, čo predstavuje najviac 125 stromov/ha. Minimálna vzdialenosť medzi stromami orechov musí byť 7 metrov. Do piateho roka (vrátane) od výsadby sa povoľuje pestovať medzi stromami vedľajšie plodiny pod podmienkou, že sa vysádzajú najmenej dva metre od kmeňov stromov.

Zavlažovanie sa povoľuje počas vegetačného obdobia orechov do 10. septembra vrátane. Nie je povolené zavlažovanie postrekovaním lístia, používanie regulátorov rastu a látok podporujúcich dozrievanie. Priemerný výnos z jednotlivých hájov je obmedzený na 4 tony na hektár.

Minimálna veľkosť suchých, čerstvých alebo skorých vlašských orechov je 28 mm. Máčanie nelúpaných vlašských orechov je zakázané. Ošetrenie nelúpaných vlašských orechov roztokom chlórnanu nie je povolené, s výnimkou pre existujúce zariadenia, ktorá platí len do 31. decembra 2006.

Zber čerstvých alebo skorých vlašských orechov sa robí v čase, keď je jadro pevné a ľahko sa šúpe. V čase balenia musí byť obsah vlhkosti v čerstvých alebo skorých orechoch najmenej 30 %.

Suché vlašské orechy sa musia sušiť prirodzeným spôsobom rozložené na sušiacich lištách alebo pomocou prúdenia teplého a suchého vzduchu, ktorého teplota nesmie presiahnuť 30 °C, a vzduch musí prúdiť cez celé množstvo orechov, ktoré sa majú sušiť.

Jadrá sa získavajú z orechov pochádzajúcich z označených orechových hájov. Orechy sa lúskajú ručne alebo mechanicky. Lúpanie (spočívajúce v oddelení rozlúsknutej škrupiny od jadra) sa robí ručne. Vlašské orechy ani jadrá sa v priebehu vylupovania a pred tým, ako sú zabalené, nesmú prepravovať v kartónoch.

U obchodných prevádzkovateľov sú na obdobie pred zabalením vymedzené pre každý druh výrobku podmienky skladovania (vlhkosť, teplota) tak, aby sa zachovali ich vlastnosti. Vo fáze balenia sú podmienky, pokiaľ ide o prípustné odchýlky pri nedostatkoch škrupiny a jedlej časti, prísnejšie ako podmienky uvedené v obchodnej norme stanovenej zmeneným a doplnením nariadením (ES) č. 175/2001. Skladovanie čerstvých alebo skorých vlašských orechov v nepriedušných obaloch je zakázané.

Čerstvé alebo skoré vlašské orechy sa balia do balení s hmotnosťou najviac 10 kg (1). Suché vlašské orechy sa balia do balení s hmotnosťou najviac 25 kg. Jadrá vlašských orechov sa balia do balení s hmotnosťou najviac 15 kg. V rámci produkčnej oblasti je povolený predaj čerstvých alebo skorých vlašských orechov, suchých vlašských orechov a jadier vlašských orechov v prepravkách s hmotnosťou najviac 450 kg.

V záujme zachovania všetkých kvalitatívnych vlastností plodov sa čerstvé alebo skoré vlašské orechy nemôžu uvádzať na trh po 15. októbri v roku zberu. Suché vlašské orechy a jadrá sa nemôžu uvádzať na trh po 31. decembri roku nasledujúcom po roku zberu.

4.6. Spojenie Orechy Noix du Périgord pochádzajú z oblasti, kde sa tradične produkujú vlašské orechy a jadrá vlašských orechov. Vďaka osobitnému know-how výrobcov, prispôsobenému miestnym podmienkam, sa stali tieto orechy výberovým výrobkom.

Hlavná oblasť výsadby orechových stromov sa nachádza v Piémont v Massif Central, ktorá sa vyznačuje teplými letami s výrazným úhrnom dažďových zrážok. Tieto zrážky majú za následok tvorbu podzemných zásob vody, ktoré sú pre pestovanie vlašských orechov potrebné. Osobitnosť tohto podnebia napomáha pučanie a vytvorenie kvalitných jadier. Tým sa dá vysvetliť, prečo sa orechové háje už od dávna vysádzali v tejto oblasti.

Dobrá povesť orechov Noix du Périgord, založená na kvalite tohto produktu, sa vytvárala naprieč storočiami a už ju netreba dokazovať, už od 19. storočia je uznávaná v gastronómii tak vo Francúzsku, ako aj v Európe či Amerike.

Pestovatelia si v rámci tejto oblasti vždy vedeli zvoliť miesta a podmienky, ktoré boli najlepšie prispôsobené na pestovanie kvalitných orechov. Postupne sa tak mohli vymedziť geologické, pedologické a mikroklimatické kritériá, ktoré sa používajú na určovanie pozemkov vhodných na pestovanie orechov Noix du Périgord.

Na výrobu orechov Noix du Périgord sú povolené len tradičné miestne odrody, ktoré sa prispôsobili pôdnym a podnebným podmienkam v tejto oblasti, ako Marbot, Corne, Grandjean, rastúce výlučne v tejto oblasti, a odroda Franquette, prispôsobená miestnym podmienkam.

V snahe o zachovanie kvality produktov a vzhľadom na to, že ide o odolné odrody, je produkcia extenzívna. Podmienky produkcie sú stanovené tak, aby sa chránil špecifický charakter kraja a ťažilo sa z jeho bohatstva (malá hustota obyvateľstva, obmedzené možnosti zavlažovania, malá veľkosť, obmedzené výnosy), a tým sa chránili charakteristické vlastnosti výrobku.

Vylúskavanie jadier zo škrupiny sa stále vykonáva ručne. Vďaka tomuto spôsobu lúskania, ktorý je výsledkom dlhodobého know-how charakteristického pre danú oblasť, sa získavajú celistvé jadrá (80 % jadier zostáva v celku), vyberajú sa najlepšie produkty a udržiava sa tradičná činnosť.

4.7. Kontrolný orgán

Názov : I.N.A.O. Adresa : 51 rue d'Anjou, F-75008 Paris Telefón : (33) 153 89 80 00 Fax : (33) 142 25 57 97 E-mail : info@inao.gouv.fr

Názov : D.G.C.C.R.F. Adresa : 59, boulevard V. Auriol, F-75703 Paris Cedex 13 Telefón : (33) 144 97 29 60 Fax : (33) 144 97 30 37 E-mail : C3@dgccrf.finances.gouv.fr

4.8. Označenie Označenie uvádzané na jednotlivých baleniach čerstvých alebo skorých vlašských orechov, suchých vlašských orechov a jadier vlašských orechov, na ktoré sa vzťahuje chránené označenie pôvodu Noix du Périgord, musí v tom istom zornom poli na prednej strane balenia obsahovať tieto údaje: systém označenia schválený útvarmi Institut national des appellations d'origine a používaný oprávneným subjektom, názov označenia pôvodu „Noix du Périgord“ zaznačený písmenami s veľkosťou najmenej takou, ako je veľkosť najväčších písmen použitých na balení, označenie „Appellation d’origine contrôlée“ alebo „AOC“ uvedené hneď pod názvom označenia pôvodu bez toho, aby tam boli vsunuté ďalšie poznámky, a to písmenami aspoň 2/3 veľkosti v porovnaní s veľkosťou najväčších písmen uvedených na prednej strane obalu, a prípadne aj poznámku „jadrá vlašských orechov“.

Pre jadrá vlašských orechov musí označenie povinne uvádzať tiež rok zberu, hoci aj v inom zornom poli. Pre suché vlašské orechy musí byť označenie povinne doplnené o názvy odrôd, ak ide o zmes Corne – Marbot, a to hoci aj v inom zornom poli.

(1) Požadovaná zmena a doplnenie.